شەفەق
نیوز/ هیزەیل ئەمنی ئیران، ئمڕوو چوارشەممە، تەقە لە مەردم کردن، و دەیان کەس لەلای
قەور مەهسا ئەمینی (ژینا) دەسگیر کردن، ک ژینا ئەو دویەتە بوی ک وەرجە چل رووژ وەدەس
پۆلیس ئەخلاق کوشیا، و هەمیش دویای ئی رویداوەیلە، ئەنتەرنێت لەو ناوچە بڕین ک قەور
ژینا هاناوی.
وەچەودیەیلیگ
ئەرا ئاژانس شەفەق نیوز وتن: هیزەیل ئەمنی تەقە لەو مەردمە کردن ک لەلای قەور ژینا
ئەمینی لە شار سەقز وە بوونەی چلەی مردنه گردەو بوینە.
وەچەودییگ وت: پۆلیس دژە ئاژاوە تەقە لەو مەردمە
کردن ک لەلای قەورەگەی ئەرا چلەی مەهسا گردەو بوینە، و دەیان کەسیش دەسگیر کردن.
ئاژانس خەوەری خوەنوارەیل نیمچە فەرمی ئیران
"ئیسنا" وت: وەردەوردە کەفتە ناوبەین هیزەیل ئەمنی و بەشداربویەیل چلەی ژینا
ئەمینی لە سەقز.
ئاژانسەگە
دیاری کرد ک شمارەی کەمیگ لەوانەگ لەلای قەور ژینا ئەمینی گردەو  بوینە کەفتنە وەردەوردە وەرد پۆلیس لە دەورگرد سەقز
و دویریان خستن.
ئاژانسەگە وتیش: دویای ئەو وەردەوەردە خزمەت
ئەنتەرنێت لەوەرە کارەیلیگ ئەمنی لە سەقز بڕیا، وتیش: نزیکەی ١٠ هەزار گردەو بوین.
هەرلیوا، ریخریاگ هەنگاو مافپەروەری وت:
هیزیەیل ئەمن ئیرانی گولە و گاز ئەرا خوەینشاندەرەیل سەقز وەشانن.
کۆمەڵەی
نەرویجی ک چەودیاری پێشێلکردن مافەیل لە پارێزگای کوردستان کەێد لەبان تویتەر
نویسان: هیزەیل ئەمنی گاز ئەسر وەشانن و تەقە لە مەردمەگە کردن لە مەیدان زندان لە
شار سەقز.
ئیرانیەیل، رووژ چوارشەممە، لەوەردەم قەور ئەمینی
لە پارێزگای کوردستان ئیران لە چلەی مردنی گردەو بوین، و لەڕوی ریکارەیل ئەمنی سەخت
وسیان.
